Shekaru goma na Chelsea a hannun Abramovich - BBC Hausa
http://www.bbc.com/hausa/multimedia/2013/07/130701_chelsea_abramovich
Waiwaye adon tafiya: a shekaru goma na shugabancin Roman Abramovich a kulob din Chelsea.
Mujallar Forbes ta bayyana Roman Abramovich a matsayin mai arziki na 107 a duniya. Mujallar ta kiyasta cewa yana da sama da dalar Amurka biliyan 10.
Yanzu yana da shekaru 46, kuma kafin shekarar 2003 ba a san shi sosai ba a wajen Rasha. A waccan shekarar ce ya sayi kulob din Chelsea.
Masoya kulob din na yammacin London na nuna matukar godiyarsu ga Abramovich, wanda bai tsaya ga biyan basussukan da ake kan kulob din kadai ba, ya fara wani gagarumin shirin zuba jari a shirin sayen 'yan wasa.
Ya kamata kwantiragin manajan kulob din, Claudio Ranieri ya kare a shekarar 2007, sai dai an shaida masa za a sallame shi da zarar mai kudin ya sayi kulob din. Doke kulob din da Monaco ta yi a zagaye na kusa da na karshe na Gasar Zakarun Turai ya tabbatar da hakan, ko da yake Chelsea ta cimma matsayi mafi girma a shekaru 49, wato ta yi ta biyu a Gasar Premier.
Jose Mourinho, wanda ya lashe Gasar Zakarun Turai lokacin yana Porto, ya maye gurbin manajan a watan Yuni na shekarar 2004. Kuma nan take ya mamaye zukatan mutanen Burtaniya da jawabin da ya yi na "Na musamman" da kuma alfaharin ya mamaye kafafen yada labarai.
Mourinho ya kai ga ciwo wa Chlesea kofinta na farko a cikin shekaru 50. Sai dai matsaloli da wahalhalun da suka biyo baya sun mamaye yi wa jagorancinsa kafar-ungulu a karshe-karshen wa'adinsa.
Bayan kammala wasan da aka yi kunnen doki 1-1 tsakanin Chelsea da Rosenborg ta Norway a rukunin B na Gasar Zakarun Turai, an ga Abramovich ya nufi dakin da 'yan wasa ke shiryawa.
Chelsea ta lallasa Bayern Munich a wani bugun daga kai sai mai tsaron gida, wanda Allianz Arena ya ci. Hakan ya sa a karon farko kulob din ya samu nasarar lashe Gasar Zakarun Turai. Abramovich ya daga kofin da Chelsea ta ci.
A shekarar 2012 Abramovich ya shiga wata shari'a da hamshakin attajirin kasar Rashan nan dake zaman gudun hijira Boris Berezovsky, wanda ya yi barazanar halakar da dukiyarsa. Mista Berezovsky ya ce Abramovich ya bude masa ido ya sanya shi ya sayar da hannayen jari a katafaren kamfanin mai na Rasha Sibnet. Yana son a biya shi diyyar fam miliyan dubu uku saboda bata masa suna. Abramovich ya yi nasara a shari'ar a watan Agusta.
Abramovich ya yi watsi da korafin magoya bayan kulob din, inda ya baiwa Rafeal Benitez da ba shi da farin jini matsayin mai horar da 'yan wasa na wucin-gadi, bayan korar Roberto Di Matteo. An samu saukin bakin cikin a lokacin da Benitez ya yi nasara a Gasar cin Kofin Europa.
An sake baiwa Jose Mourinho wa'adi na biyu a matsayin manaja a ranar 3 ga watan Yuni ta shekarar 2013. Idan baiwa Benitez rikon kwarya na nuni da cewa Amramovich ne ke da kulob din, to dawowar Mourinho na tunasar da cewa a baiwa al'umma zabinsu.